200905244908 | Romák nélkül összeomlana az idegenforgalom | Belföld
A siófoki városvezető kijelentését arra alapozza, hogy a turizmus területén számos olyan tevékenység van, amelyiket hagyományosan a siófoki cigány családok, a roma vállalkozók végeznek el a Balaton fővárosában.
– Ilyen például a főttkukorica-árusítás, amiért tisztességes területhasználati díjat fizetnek, vagy éppen a vécék üzemeltetése, de a vendéglátásban dolgozó pincérek, szakácsok, konyhai kisegítők között is szép számmal találhatók romák – mondta a városvezető, aki szerint ha ezeket a tevékenységeket a városban élő és az idegenforgalomhoz kötődő mintegy ezerfősre becsült roma közösség nem végezné el, annak a város gazdasága, idegenforgalma látná kárát.
Balázs Árpád hozzátette: mivel az említett szezonális munkákból a helyi cigány közösség tagjai nem tudnának megélni, ezért az önkormányzat igyekszik a szezon kezdetén is munkát biztosítani számukra. Tavasszal roma vállalkozók teszik rendbe Siófok partszakaszát. Többnyire azok szállnak be a munkába, akik később a főtt kukoricát kínálják a strandolóknak.
Segéd- vagy éppen közmunkásként a siófoki Cigány Kisebbségi Önkormányzat (CKÖ) által indított lakásfelújítási programban is munkához jutnak a Balaton-parti romák. A CKÖ a héten kezdte újra azt a tavaly indult, országosan egyedülállónak nevezett akciót, amelyben a legrászorulóbb siófoki cigány családok portáit teszik lakhatóvá. – A munkát a nyári hónapokban végezzük, hogy a renoválás ideje alatt senkinek ne kelljen ideiglenes otthont biztosítani – mondta Németh Zsolt, a CKÖ elnöke; idén a kiliti városrész lerobbant házait pofozzák helyre